CELEX: 62009TN0025
Language: lt
Date: 2009-01-19 00:00:00
Title: Byla T-25/09 2009 m. sausio 19 d. pareikštas ieškinys byloje Johnson & Johnson GmbH prieš VRDT — Simca (YourCare)

21.3.2009   
            
            
               LT
            
            
               Europos Sąjungos oficialusis leidinys
            
            
               C 69/49
            
         2009 m. sausio 19 d. pareikštas ieškinys byloje Johnson & Johnson GmbH prieš VRDT — Simca (YourCare)
   
   (Byla T-25/09)
   (2009/C 69/108)
   Kalba, kuria surašytas ieškinys: anglų
   Šalys
   
      Ieškovė: Johnson & Johnson GmbH (Diuseldorfas, Vokietija), atstovaujama advokato A. Gérard
   
      Atsakovė: Vidaus rinkos derinimo tarnyba (prekių ženklams ir pramoniniam dizainui) (VRDT)
   
      Kita procedūros Apeliacinėje taryboje šalis: Simca Srl (Čezanas Boskonė (MI), Italija)
   Ieškovės reikalavimai
   
               —
            
            
               Panaikinti 2008 m. lapkričio 6 d. VRDT Pirmosios apeliacinės tarybos sprendimą byloje R 175/2008-1;
            
         
               —
            
            
               patenkinti protestą ir atmesti paraišką Nr. 4 584 587 įregistruoti vaizdinį prekių ženklą „YourCare“; ir
            
         
               —
            
            
               priteisti iš atsakovės bylinėjimosi išlaidas.
            
         Ieškinio pagrindai ir pagrindiniai argumentai
   
      Bendrijos prekių ženklo paraišką pateikęs asmuo: Kita procedūros Apeliacinėje taryboje šalis
   
      Prašomas įregistruoti Bendrijos prekių ženklas: vaizdinis prekių ženklas „YourCare“ 3, 8 ir 21 klasių prekėms
   
      Prekių ženklo ar žymens, kuriuo grindžiamas protestas, savininkas: Ieškovė
   
      Prekių ženklas ar žymuo, kuriuo grindžiamas protestas: žodinis Vokietijos prekių ženklas „Young Care“ 3 ir 5 klasių prekėms (Registracijos Nr. 2 913 574); vaizdinis Vokietijos prekių ženklas „bebe young care“ 3, 21 ir 44 klasių prekėms ir paslaugoms (Registracijos Nr. 30 416 018); žodinis Vokietijos prekių ženklas „Young Care“ 21 klasės prekėms (Registracijos Nr. 30 414 452)
   
      Protestų skyriaus sprendimas: patenkinti visą protestą ir atmesti Bendrijos prekių ženklo paraišką
   
      Apeliacinės tarybos sprendimas: panaikinti ginčijamą sprendimą
   
      Ieškinio pagrindai: Tarybos reglamento (EB) Nr. 40/94 8 straipsnio 1 dalies b punkto pažeidimas, nes Apeliacinė taryba klaidingai įvertino, jog nebuvo galimybės supainioti nagrinėjamų prekių ženklų; Tarybos reglamento (EB) Nr. 40/94 74 straipsnio 1 dalies pažeidimas, nes Apeliacinė taryba neatsižvelgė į ieškovo pateiktus faktinius įrodymus.